Nr. L 121/48 De Europæiske Fællesskabers Tidende 6. 5. 92 KOMMISSIONENS BESLUTNING af 13. april 1992 om opfordring til Kongeriget Nederlandene om at udsætte vedtagelsen af et lovforslag vedrørende mærkning af emulgerede fedtstoffer (Kun den nederlandske udgave er autentisk) (92/238/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 79/112/EØF af 18. december 1978 om tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levneds- midler (), senest ændret ved Kommissionens direktiv 91/72/EØF (?, særlig artikel 16 og 17, og ud fra følgende betragtninger : I overensstemmelse med fremgangsmåden i artikel 16, stk. 2, i direktiv 79/112/EØF har de nederlandske myndigheder underrettet Kommissionen om, at de har til hensigt at vedtage et udkast til forskrifter vedrørende andre emulgerede fedtstoffer end margarine og halvarine ; ifølge dette udkast tillades salg af andre emulgerede fedt- stoffer end margarine og halvarine på betingelse af, at disse produkter er mærket med indholdet af fedtstoffer ; som fastsat i artikel 16, stk. 2, i direktiv 79/112/EØF har Kommissionen hørt medlemsstaterne i Den Stående Levnedsmiddelkomité ; det er almindeligt anerkendt, at angivelsen af indholdet af fedtstoffer er en meget vigtig oplysning, der skal gøre det muligt for forbrugerne at skelne mellem de forskellige typer varer, der udbydes til salg; imidlertid vil en sådan foranstaltning anvendt udeluk- kende i Nederlandene medføre betydelige hindringer for samhandelen inden for Fællesskabet ; disse forhold har fået Kommissionen til at gøre indsigelse i overensstemmelse med artikel 16, stk. 2, andet afsnit, i direktiv 79/112/EØF ; den mest tilfredsstillende løsning på problemet i forbin- delse med udkastet til forskrifter i Nederlandene vil være at udarbejde mærkningsbestemmelser på fællesskabsplan ; et forslag til Rådets direktiv om ændring af direktiv 79/ 112/EØF og med sigte på at gøre en mængdeangivelse af visse ingredienser obligatorisk er for nylig blevet vedtaget af Kommissionen (?) ; Kommissionen har ligeledes vedtaget et forslag til Rådets forordning om handelsnormer for visse mælkefedtstoffer, ikke-mælkeholdige feststoffer og blandingsprodukter af vegetabilsk og animalsk oprindelse (?) ; det vil derfor være nødvendigt at udsætte ethvert nationalt initiativ på dette område i et passende tidsrum ; bestemmelserne i denne beslutning er i overensstemmelse med udtalelse fra Den Stående Levnedsmiddelkomité — VEDTAGET FØLGENDE BESLUTNING : Artikel 1 Kongeriget Nederlandene udsætter i tolv måneder at regne fra offentliggørelsen af denne beslutning vedtagelsen af sit udkast til foranstaltninger vedrørende mærkning af emulgerede fedtstoffer med indhold af fedt- stof. Artikel 2 Denne beslutning er rettet til Kongeriget Nederlandene. Udfærdiget i Bruxelles, den 13. april 1992. På Kommissionens vegne Karel VAN MIERT Medlem af Kommissionen ()) EFT nr. L 33 af 8. 2. 1979, s. 1. () EFT nr. L 42 af 15. 2. 1991, s. 27. () KOM(91) 536 endelig udg. () KOM(91) 462 endelig udg.